TEKS UCAPAN PERASMIAN BANGUNAN PUSAT PERHUTANAN BERSEPADU WILAYAH KOTA KINABALU, SABAH OLEH Y. BHG. DATUK SUBOH MOHD YASSIN KETUA SETIAUSAHA KEMENTERIAN SUMBER ASLI DAN ALAM SEKITAR PADA 1 OGOS 2008 BANGUNAN PUSAT PERHUTANAN BERSEPADU WILAYAH KOTA KINABALU, SABAH Terima kasih, Pengerusi Majlis Y.Bhg. Datuk Pengarah Perhutanan Sabah Setiausaha-Setiausaha Tetap Kementerian Negeri Dan Persekutuan Wakil-Wakil Ketua Jabatan Dan Agensi di Peringkat Negeri dan Persekutuan, Dan seterusnya para hadirin sekalian. Assalammualaikum Warahmatullahiwabarakatuh dan Salam Sejahtera Saya amat bersyukur dan berbesar hati kerana telah dijemput untuk turut sama ke majlis Perasmian Bangunan Pusat Perhutanan Bersepadu Wilayah, Kota Kinabalu pada hari ini. Di kesempatan ini saya ingin mengucapkan syabas dan tahniah kepada pihak Jabatan Perhutanan Sabah kerana berjaya menyempurnakan pembinaan sebuah bangunan yang begitu indah dan unik sesuai dengan fungsinya sebagai pusat maklumat perhutanan Sabah. Walaupun kerja-kerja pembinaan bangunan ini menghadapi pelbagai masalah, namun hasil komitmen pihak pemaju dan juga pemantauan yang berterusan daripada Kementerian dan juga Jabatan, ianya berjaya disiapkan mengikut spesifikasi dan keperluan asal pembangunan. Bagi saya, apa juga masalah yang wujud di sepanjang tempoh perlaksanaan projek ini, hendaklah dijadikan sebagai satu ikhtibar dan panduan khususnya terhadap langkah-langkah penyelesaian masalah yang telah dilaksanakan.
Datuk-Datuk, Tuan-tuan dan Puan-puan, Seperti yang telah kita sedia maklum, kita sedang melalui fasa pembangunan Kajian Separuh Penggal RMKe-9. Adalah menjadi satu keperluan untuk menilai dan mengkaji semula pencapaian pelaksanaan semua projek pembangunan yang telah dan sedang kita dilaksanakan. Ini bagi membolehkan kita mengetahui sama ada rancangan awal dan objektif pelaksanaan sesuatu projek pembangunan itu menepati matlamat dan menjurus kepada kumpulan sasaran yang dirancang. Justeru, amatlah wajar segala pengalaman dan cabaran dalam pelaksanaan projek-projek pembangunan sebelum ini digunakan sepenuh-penuhnya sebagai panduan berkesan untuk menempuh pelbagai kemungkinan pelaksanaan projek- projek dalam Penggal Ke-2 RMKe-9 nanti. Saya menyeru supaya komitmen dan kepertanggungjawaban semua pihak untuk menjayakan pelaksanaan sesuatu projek pembangunan dipertingkatkan. Ini dapat membantu kumpulan sasar menikmati dan menggunapakai kemudahan-kemudahan yang disediakan dengan segera dan seterusnya, ini dapat mempercepatkan pembangunan negara kita. Datuk-Datuk, Tuan-tuan dan Puan-puan, Saya amat gembira, sepertimana mana kita lihat bersama hari ini, satu kemudahan infrastruktur perhutanan bernilai RM3.1 juta telahpun siap walaupun menghadapi pelbagai masalah pembinaan di peringkat awal. Pihak Kementerian berharap dengan kemudahan infrastruktur yang disiap-bina ini, Jabatan Perhutanan Sabah dapat meman'afaatkan kemudahan ini sepenuh-penuhnya terutama sekali bagi tujuan penyebaran maklumat perhutanan kepada masyarakat tentang pentingnya pemeliharaan dan pemuliharaan hutan dan alam sekitar. Saya juga mengambil kesempatan ini, untuk merakamkan penghargaan dan terima kasih di atas kerjasama semua pihak yang berganding bahu bersama-sama berusaha menjayakan perlaksanaan semua pelaksanaan projek pembangunan RMKe-9 dan saya amat berharap kerjasama ini dapat diteruskan selepas Kajian Separuh Penggal RMKe-9 dan Rancangan- Rancangan Pembangunan Malaysia akan datang. 2
Datuk-Datuk, Tuan-tuan dan Puan-puan yang dihormati sekalian, dengan kata-kata harapan itu, maka saya, dengan lafazBismillahhirramannirrahim, -" Bangunan Pusat Perhutanan Bersepadu Wilayah Kota Kinabalu, Sabah " ini dibuka dengan rasminya. Sekian dan terima kasih. 3